24PES-320

Nafarroako Gorteetako kide eta Alderdi Popularra talde parlamentarioko eledun Javier García Jiménez jaunak, Legebiltzarraren Erregelamenduan ezarritakoaren babesean, honako galdera hau egiten du, Nafarroako Gobernuak idatziz erantzun dezan:

Nafarroako Foru Komunitateko Jokoen eta Apustuen Erregelamendua onesten duen foru-dekretuaren proiektua izapidetzen ari da gaur egun.Erregelamenduaren zirriborroaren arabera, bingo-aretoetan B motako joko-makinak instalatzen ahalko dira. Foru-dekretuaren proiektuaren gaur egungo testuaren arabera, bingoek eta joko-aretoek ixteko ordutegi berezituak izanen dituztenez, eta kontuan hartuta B motako makinak joko-aretoetan egon ohi direla, hauxe jakin nahi dugu:

Foru-dekretuaren proiektuaren gaur egungo testuak zergatik baimentzen du bingoetan dauden B motako makinak joko-aretoak ixteko ordua eta gero funtzionatzen egotea?

Iruñean, 2024ko ekainaren 18an

Foru parlamentaria: Javier García Jiménez